Ahmad Shamlou
Ahmad Shamlou (perzijski: احمد شاملو‎ ) (12. decembar 1925. — 24. juli 2000.) je bio perzijski pjesnik, pisac i novinar. Njegova poezija je u početku bila pod značajnim uticajem prvog perzijskog moderniste Nima Youshija. Shalmouova poezija je kompleksna, ali je jednostavna njegova slikovitost koja u velikoj mjeri doprinosi intenzitetu pjesama. On kao osnovu koristi tradicionalne iranske slike koje iranska publika već poznaje još od autora poput Omera Hajjama ili Hafiza. S druge strane, u njegovoj poeziji nalazi se dosta personificiranih oksimorona zbijenih sa nestvarnom kombinacijom apstraktnog i konkretnog, što su mnogi ljubitelji tradicionalne poezije našli odbojnim. Shamlou je uradio i veliki broj prevoda sa njemačkog i francuskog, a i njegova djela su prevedena na brojne svjetske jezike. Njegovo djelo u šest tomova Ketab-e Koucheh (Knjiga drvoreda) je u velikoj mjeri doprinijelo razumjevanju iranskog jezika, folklora i tradicionalnih ubjeđenja. Bio je nomnovan za Nobelovu nagradu 1984.